cyanic-selkie/wikianc huggingface dataset:
Վադիմ Պրիստայկո
Կենսագրություն
1997-2000 թվականներին եղել է Ուկրաինայի արտաքին գործերի նախարարության հինգերորդ տարածքային կառավարման ասիական և խաղաղօվկիանոսյան երկրների Ասիայի և Խաղաղօվկիանոսյան երկրների դեպարտամենտի ղեկավարի տեղակալի պաշտոնում։
2000-2001 թվականներին՝ Սիդնեյում Ուկրաինայի գլխավոր հյուպատոսության հյուպատոս։
2001-2002 թվականներին եղել է Ուկրաինայի նախագահի աշխատակազմի արտաքին քաղաքականության գլխավոր տնօրենի գլխավոր խորհրդականը։
2007-2009 թվականներին զբաղեցրել է Ուկրաինայի արտաքին գործերի նախարարության ՆԱՏՕ-ի դեպարտամենտի տնօրենի տեղակալի պաշտոնը։
2009-2012 թվականներին`խորհրդական-դեսպանորդ, ԱՄՆ-ում Ուկրաինայի դեսպանության առաքելության ղեկավարի տեղակալ
2012 թվականի նոյեմբերի 8-ից մինչև 2014 թվականի հոկտեմբերի 29-ը` Կանադայում Ուկրաինայի արտակարգ և լիազոր դեսպան, 2012 թվականի դեկտեմբերի 28-ից մինչև 2014 թվականի հոկտեմբերի 29-ը` ԻԿԱՕ-ում Ուկրաինայի ներկայացուցիչ։ Այս ժամանակ Պրիեստայկոն Մոնրեալի քաղաքային Կոտ դե Նեգե թաղամասի հարևանության խորհրդի անդամ էր։
2014 թվականի դեկտեմբերից՝ Ուկրաինայի արտաքին գործերի փոխնախարար, աշխատակազմի ղեկավար։
2017 թվականից` ՆԱՏՕ-ում ուկրաինական առաքելության ղեկավար։
2019 թվականի օգոստոսի 29-ից Ուկրաինայի արտաքին գործերի նախարարը Գոնչարուկի կառավարությունում ։ Արտակարգ և լիազոր դեսան (2019) ։
Անձնական կյանք
Ամուսնացած է, ունի երկու որդի։
Ծանոթագրություններ
Կատեգորիա:Դիվանագետներ այբբենական կարգով Կատեգորիա:Ուկրաինացի դիվանագետներ Կատեգորիա:Ուկրաինայի արտաքին գործերի նախարարներ Կատեգորիա:Ուկրաինայի քաղաքական գործիչներ
Անհատական վիրակապական փաթեթ
Անհատական վիրակապական փաթեթ, մանրէազերծած վիրակապ, որը նախատեսված է առաջին բուժօգնության ժամանակ վերքերն ու այրվածքները վիրակապելու համար։ Անհատական վիրակապական փաթեթը պարունակում է բինտ (7 մ երկարրություն և 10 սմ լայնություն), բամբակաթանզիֆային 2 բարձիկ (17,5x32 սմ), որոնցից մեկը կարված է բինտի ծայրին 12-17 սմ հեռավորության վրա, մյուսն ազատ շարժվում է բինտի երկարությամբ։
Պատերազմական պայմաններում անհատական վիրակապական փաթեթը տրվում է յուրաքանչյուր զինծառայողի՝ այդ թվում նաև ամբողջ բուժանձնակազմին և քաղպաշտպանության կազմավորումների անձնակազմին։ Որոշ քանակով պահվում է նաև կրտսեր բուժանձնակազմի սան. պայուսակում և զորամիավորման բժշկական պայուսակում։ Առաջին բուժօգնության ժամանակ օգտագործում են նաև անհատական վիրակապական փաթեթի այլ տարատեսակներ։
Կատեգորիա:Առաջին բուժօգնություն
Իսրայելա-հորդանանյան հաշտության պայմանագիր
Իսրայելա-հորդանանյան հաշտության պայմանագիր (լրիվ անվանումը ՝ Իսրայելի Պետության և Հորդանանի Հաշիմյան Թագավորության միջև հաշտության պայմանագիր) (הסכם השלום בין ישראל לירדן) (معاهدة السلام الأردنية الإسرائيلية)՝ խաղաղության պայմանագիր, որը ստորագրվել է 1994 թվականին Իսրայելի և Հորդանանի միջև։ Պայմանագիրը նախատեսված էր երկու երկրների միջև հարաբերությունների և նրանց միջև տարածքային վեճի կարգավորման համար։ Պայմանագիրը ստորագրվել է 1994 թվականի հոկտեմբերի 26-ին «Արավա» հարավային սահմանային կետի մոտ, և Հորդանանը դարձել է երկրորդ արաբական երկիրը (Եգիպտոսից հետո), որը հաշտության պայմանագիր է կնքել Իսրայելի հետ։
Նախադրյալներ
Խայիմ Վեյցմանի և Տրանսհորդանանի էմիր Աբդալլահի առաջին հանդիպումը տեղի էր ունեցել Լոնդոնում 1922 թվականին։ Աբդալլահը համաձայնել էր աջակցել «Բալֆուրի հռչակագրին», եթե սիոնիստները իրեն Պաղեստինի կառավարիչ ճանաչեն։ Վեյցմանը այդ առաջարկը մերժել էր, սակայն նրանց միջև շփումները շարունակվել են։
Անկախության համար մղված պատերազմից հետո՝ 1949 թվականի ապրիլի 3-ին, Հռոդոս կղզում կնքվել է առաջին հրադադարը Իսրայելի և Տրանհորդանանի միջև, որով արձանագրվել էր մարտական գործողությունների արդյունքում ստեղծված իրավիճակը ։ Նույն ամսին Հորդանան գետի արևմտյան ափին գտնվող տարածքները, որոնք վերահսկվում էին Արաբական լեգեոնի կողմից, բռնակցվեցին, իսկ թագավորությունը վերանվանվեց Հորդանանի Հաշիմյան Թագավորություն ։
1987 թվականին Լոնդոնում, Իսրայելի վարչապետ Իցհակ Շամիրից գաղտնի, նրա արտաքին գործերի նախարար Շիմոն Պերեսը Հորդանանի թագավոր Հուսեյնի հետ ստորագրում է մի փաստաթուղթ, որը կոչ էր անում հրավիրել մերձավորարևելյան խաղաղության խորհրդաժողով և նախատեսում է Հորդանանի արևմտյան ափի վերասկողության փոխանցում Հորդանանին։ Ընդ որում, թագավոր Հուսեյնը ենթադրել է, որ Շամիրը հավանություն է տվել այդ բանակցություններին։ Պերեսը հրաժարվել է Շամիրին ցույց տալ համաձայնագրի պատճեն նաև ա՛յն բանից հետո, երբ նա բանակցությունների մասին արդեն իմացել էր ամերիկացիներից։ Իսկ վերջիններս, ի վերջո, կառավարության ղեկավարին տրամադրել են համաձայնագրի պատճեն։ Արդյունքում՝ Պերեսը պաշտոնանկ արվեց Շամիրի կողմից ։ Հաջորդ տարի Հորդանանը հրաժարվել է արևմտյան ափի նկատմամբ իր հավակնություններից ի օգուտ ՊԱԿ-ի ։
Մինչև 90-ականների սկիզբը Իսրայելի և Հորդանանի միջև հարաբերությունները պաշտոնապես լարված էին։ Քաղաքական իրադրության փոփոխությունները սկսվեցին Իրաքի կողմից Քուվեյթի օկուպացիայից և Պարսից ծոցում պատերազմից հետո։ Իրաքի նկատմամբ հաղթանակից հետո ԱՄՆ-ն սկսեց ակտիվ խաղաղապահ գործունեություն Մերձավոր Արևելքում։ Մադրիդյան խորհրդաժողովում Իսրայելն առաջին անգամ բանակցություններ սկսեց արաբական երկրների հետ։
1992 թվականին Իսրայելում իշխանության եկավ «Ավոդա» կուսակցությունը՝ Իցհակ Ռաբինի ղեկավարությամբ։ Նրա նախընտրական ծրագիրը արաբների հետ խաղաղության լուրջ առաջխաղացում էր ենթադրում բոլոր ուղղություններով։ Որպես դրա հետևանք՝ 1993 թվականին Իսրայելի և ՊԱԿ-ի միջև ստորագրվեցին Նորվեգական համաձայնագրերը։
Նախնական բանակցություններ
Իսրայելի վարչապետ Իցհակ Ռաբինը և արտաքին գործերի նախարար Շիմոն Պերեսը Հուսեյն թագավորին հայտնել էին, որ ՊԱԿ-ի հետ Օսլոյի համաձայնություններից հետո Հորդանանը կարող է «խաղից դուրս մնալ»։ Հուսեյնը խորհրդակցություններ անցկացրեց Եգիպտոսի նախագահ Հոսնի Մուբարաքի և Սիրիայի նախագահ Հաֆեզ Ասադի հետ։ Մուբարաքն աջակցում էր նրան, իսկ Ասադը նրան խորհուրդ տվեց միայն «խոսել» Իսրայելի հետ, այլ ոչ թե որևէ համաձայնագիր ստորագրել։ ԱՄՆ-ը՝ ի դեմս նախագահ Բիլ Քլինթոնի, սկսեց ճնշել Հուսեյնին, որպեսզի վերջինս խաղաղ բանակցություններ սկսի և հաշտության պայմանագիր ստորագրի Իսրայելի հետ, և նրան խոստացավ, որ հորդանանյան պարտքերը կներվեն ։ Համատեղ ջանքերը հաջողությամբ պսակվեցին, և Հորդանանը որոշում կայացրեց Իսրայելի հետ համաձայնագիր ստորագրել։ 1994 թվականի հուլիսի 25-ին Ռաբինը, Հուսեյնը և Քլինթոնը Վաշինգտոնում ստորագրեցին «Վաշինգտոնյան հռչակագիրը»։ Դրանում ասվում էր, որ Իսրայելն ու Հորդանանը հայտարարում են թշնամական վիճակի պաշտոնական ավարտի և բանակցությունների մեկնարկի մասին՝ «արյունահեղության և վշտի ավարտին», ինչպես նաև՝ արդար և տևական խաղաղության հասնելու նպատակով։
Վարչապետ Ի. Ռաբինն ու թագավոր Հուսեյնը հանդիսավոր ելույթ ունեցան։ Թագավոր Հուսեյնը մասնավորապես ասել է ՝
Համաձայնագրի ստորագրում
1994 թվականի հոկտեմբերի 26-ին տեղի ունեցած արարողության ժամանակ Իսրայելի Արավա հովտում, Էյլաթից հյուսիս և Հորդանանի սահմանի մոտ Հորդանանը և Իսրայելը ստորագրեցին այդ պատմական հաշտության պայմանագիրը։ Վարչապետ Ռաբինը և վարչապետ Աբդելսալամ ալ–Մաջալին ստորագրեցին պայմանագիրը, և Իսրայելի նախագահ Էզեր Վայցմանը սեղմեց Հուսեյն թագավորի ձեռքը։ Դա տեղի ունեցաց ԱՄՆ պետքարտուղար Ուորեն Քրիստոֆերի ուղեկցությամբ, նախագահ Բիլ Քլինթոնի ներկայությամբ ։
Եգիպտոսը ողջունեց համաձայնագիրը, Իսկ Սիրիան ամբողջությամբ անտեսեց այն։ Լիբանանյան «Հըզբոլլահի» մի խումբ զինյալներ, ի նշան պայմանագրի դեմ բողոքի, ստորագրման արարողությունից 20 րոպե առաջ Հյուսիսային Գալիլեայի բնակավայրերը գնդակոծեցին ականանետերով և հրթիռներով։ Իսրայելի բնակիչները, որոնք ստիպված էին եղել տարհանվել ապաստարաններում, իրենց հետ ռադիոընդունիչներ և շարժական հեռուստացույցներ են վերցրել, որպեսզի բաց չթողնեն Իսրայելի պատմության մեջ արաբական պետության հետ երկրորդ խաղաղ պայմանագրի ստորագրման պահը։
Պայմանագրի համառոտ բովանդակություն
Իսրայելի Պետության և Հորդանանի Հաշիմյան Թագավորության միջև հաստատվում է խաղաղություն։
Կողմերը ճանաչում և հարգում են միմյանց ինքնիշխանությունը, տարածքային ամբողջականությունը և քաղաքական անկախությունը։ Հորդանանի Հաշիմյան Թագավորությունը ներդաշնակ կլինի Իսրայելի Պետության հետ։
Իսրայելի և Հորդանանի միջև միջազգային սահմանի սահմանման ու ճանաչման հաստատում՝ ըստ բրիտանական մանդատին համապատասխան սահմանի սահմանման, սակայն, առանց վնաս հասցնելու ցանկացած տարածքների կարգավիճակին, որոնք 1967 թվականին հայտնվել էին կառավարության իսրայելական ռազմական վերահսկողության ներքո (կետ 2)։
Անվտանգության ոլորտում փոխըմբռնումն ու համագործակցությունը, դրա հետ կապված հարցերը հարաբերությունների զգալի մասն են լինելու։ Կողմերը ճանաչում են Եվրոպական միության շրջանակներում Եվրոպայի անվտանգության և համագործակցության կազմակերպության (ԵԱՀԿ) զարգացման ձեռքբերումները և ստանձնում են Մերձավոր Արևելքում CSCME կազմակերպության (Մերձավոր Արևելքում անվտանգության և համագործակցության խորհրդակցություն) ստեղծման պարտավորությունները։ Կողմերը պարտավորվում են զերծ մնալ ուժային սպառնալիքներից, ուժի կիրառումից կամ ավանդական, ոչ ավանդական կամ ցանկացած այլ տեսակի զենքի կիրառումից, ինչպես նաև պայքարել բոլոր տեսակի ահաբեկչության դեմ։
Սահմանվում են ամբողջ ծավալով դիվանագիտական և հյուպատոսական հարաբերություններ և կատարվում է դեսպանների և ռեզիդենտների փոխանակում՝ ներառյալ տնտեսական և մշակութային կապերի կարգավորումը։
Կողմերը ճանաչում են Հորդանան գետի և Յարմուք գետի, Արաբա անապատի ստորգետնյա ջրերի օրինական բաժանումը և նոր ջրային ռեսուրսների մշակումը։
Տնտեսական համագործակցությունը խթանելու և խտրական արգելքները վերացնելու համար Կողմերը պայմանավորվում են դադարեցնել տնտեսական բոյկոտը։
Տեղահանված անձանց խնդիրը պետք է քննարկվի Եգիպտոսի և պաղեստինցիների հետ, իսկ փախստականների հարցը պետք է քննարկվի բազմակողմ հիմունքներով՝ տարածքների մշտական կարգավիճակի շուրջ բանակցությունների համադրությամբ։
Կրոնական և պատմական նշանակության վայրեր մուտք գործելու ազատություն։ Իսրայելը հաշվի կառնի Հորդանանի Հաշիմյան Թագավորության հատուկ դերը Երուսաղեմում մուսուլմանական սրբությունների պահպանման գործում։ Երբ սկսվեն մշտական կարգավիճակի շուրջ բանակցությունները, Իսրայելը առաջնահերթ ուշադրություն կդարձնի այդ սրբավայրերի նկատմամբ հորդանանյան պատմական դերին։
Մշակութային և գիտական փոխանակումների հաստատում բոլոր ոլորտներում, և նորմալ մշակութային կապերի ստեղծման վերաբերյալ պայմանագիր։
Կողմերը ձեռնպահ կմնան միմյանց նկատմամբ քարոզչությունից, թույլ չեն տա նման քարոզչություն տարածել իրենց երկրներում, կապահովեն պատշաճ իրավական ընթացակարգ երկու երկրների քաղաքացիների համար։
Կողմերը պայքարելու են հանցավորության, մաքսանենգության, թմրանյութերի ապօրինի շրջանառության դեմ և պատասխանատվության են ենթարկելու մեղավորներին։
Կողմերը ազատ տեղաշարժեր կտրամադրեն մարդկանց և տրանսպորտային միջոցներին և խտրական հարկեր ու սահմանափակումներ չեն պարտադրի։ Կբացվեն և կպահպանվեն ճանապարհները և սահմանային անցումները, ինչպես նաև պայմանավորվածություն կայացավ շարունակել բանակցությունները Էյլաթի մոտ Եգիպտոսի, Իսրայելի և Հորդանանի միջև մայրուղու կառուցման շուրջ։
Միջազգային իրավունքի նորմերին և նավահանգիստների բնականոն հասանելիությանը համապատասխան տարածքային ջրերով անցնելու իրավունքը։ Տիրան նեղուցն ու Ակաբա ծոցը միջազգային ջրային ուղիներն են, որոնք բաց են բոլոր պետությունների համար ։
Բազմակողմանի ավիացիոն համաձայնագրի, մասնավորապես՝ 1944 թվականի միջազգային քաղաքացիական ավիացիայի մասին կոնվենցիայի (Չիկագոյի կոնվենցիա) շրջանակներում նախատեսված իրավունքների, արտոնությունների և պարտավորությունների և 1944 թվականի միջազգային օդային տարանցիկ փոխադրումների մասին համաձայնագրի ճանաչում։
Կողմերը կունենան ուղիղ հեռախոսային և ֆաքսիմիլային գծեր, փոստային կապ։
Կողմերը կնպաստեն զբոսաշրջության ոլորտում համագործակցությանը։
Կողմերը կհամագործակցեն շրջակա միջավայրի պահպանության, բնապահպանության և աղտոտման կանխարգելման ոլորտներում։
Կողմերը կզարգացնեն էներգետիկ ռեսուրսների յուրացումը և կներկայացնեն նախագծեր, ինչպիսիք են արևային էներգիայի օգտագործումը, ինչպես նաև Էյլաթ — Ակաբա շրջանում էլեկտրական ցանցերի միջև փոխգործակցությունը։
Հորդանանի հովտի զարգացում, այդ թվում՝ համատեղ նախագծեր տնտեսական, բնապահպանական, էներգետիկ և զբոսաշրջության ոլորտներում.
Համագործակցություն գյուղատնտեսության ոլորտում, ներառյալ անասնաբուժական ծառայությունները, բույսերի պաշտպանությունը, կենսատեխնոլոգիաները և մարքեթինգը։
Կստեղծվեն մեխանիզմներ Ակաբա և Էյլաթ քաղաքների համատեղ զարգացման համար, ինչպիսիք են զբոսաշրջության զարգացումը, մաքսատները, ազատ առևտրի գոտին, ավիացիան, շրջակա միջավայրի աղտոտման կանխումը, համագործակցությունը ծովային, ոստիկանական և մաքսային հարցերի, ինչպես նաև առողջապահության հարցերի շուրջ։
Պայմանագրի հետևանքներ
Իսրայելի և Հորդանանի միջև ստորագրված հաշտության պայմանագիրը երկու պետությունների միջև բարեկամական հարաբերությունների զարգացման գործընթացի վերջնական ակորդն էր, որը սկսվել էր դեռևս 1967 թվականին Վեցօրյա պատերազմի ավարտից հետո, երբ Հորդանանը որոշել էր այլևս թշնամական գործողություններ չդրսևորել Իսրայելի նկատմամբ ։
Պայմանագրի ստորագրման հետևանքը եղավ Իսրայելի և Հորդանանի միջև տնտեսական կապերի զգալի ավելացումը։ 1996 թվականից մինչև 2003 թվականը առևտրի ծավալն աճեց 10 անգամ։ Հատուկ տնտեսական իսրայելա-հորդանանյան արդյունաբերական գոտիների շնորհիվ, որոնցում իսրայելական տեքստիլ ձեռնարկությունները բացեցին իրենց մասնաճյուղերը, կտրուկ աճեց հորդանանյան արտադրանքի արտահանումը ԱՄՆ (մոտ 50 անգամ՝ մինչև 2003 թվականը) ։
Համաձայնագրից հետո Իսրայելն ու Հորդանանը բացեցին իրենց սահմանները զբոսաշրջիկների համար։ Ամբողջ սահմանին տեղադրվեցին մի քանի սահմանային անցակետեր, ինչը հեշտացրեց երկու երկրների միջև զբոսաշրջային, առևտրային և աշխատանքային ուղևորությունները։ Իսրայելցի զբոսաշրջիկները սկսեցին այցելել Հորդանան, նրանցից շատերը մեկնում էին, օրինակ, տեսնելու Պետրայի «Հա-Ադոմ գյուղերը» («Կարմիր քար»)՝ քարից փորված Նաբաթեական Թագավորության ժամանակների քաղաքը, որը իսրայելցիներին հիացրել էր դեռևս 50–ական և 60-ական թվականների ընթացքում, երբ նրանք գաղտնի ներթափանցում էին Հորդանան՝ տեսնելու դրանք։
1996 թվականին ստորագրվեց նաև լրացուցիչ առևտրային պայմանագիր, որի համաձայն Իսրայելը զգալի օգնություն է տրամադրում Ամմանում ժամանակակից բժշկական կենտրոնի ստեղծման համար։
2000 թվականին ստորագրվեց Էյլաթի և Ակաբայի շրջանում տնտեսական համագործակցության մասին պայմանագիր։ Զբոսաշրջության և տրանսպորտի ոլորտում համագործակցությունից բացի, Ակաբայի ծոցի երկայնքով ճանապարհի կառուցման և Հորդանան գետի վրայով կամուրջների արդիականացման ծրագրեր կան ։
2018 թվականի հոկտեմբերին Հորդանանը հայտարարեց, որ մտադիր չէ երկարացնել հորդանանյան հողերի վարձակալության պայմանագրի կետերից մեկը, և պատրաստվում է դրանք վերադարձնել իր ինքնիշխանության տակ ։
Պայմանագրի քննադատություն
Ըստ շատ աղբյուրների, Իսրայելում դժգոհ են այս պայմանագրում պարունակվող «խաղաղություն ջրի դիմաց» ձևակերպումից։ Ենթադրվում է, որ Իսրայելը չի կարող իրեն թույլ տալ Հորդանանից ջուր տրամադրել այն դեպքում, երբ դրա պակասը սուր է զգացվում հենց Իսրայելում ։
Աղբյուրներ
Կատեգորիա:Հաշտության համաձայնագրեր Կատեգորիա:Հորդանանի պատմություն Կատեգորիա:Իսրայելի պատմություն Կատեգորիա:Արաբա-իսրայելական հակամարտություն Կատեգորիա:Իսրայելի արտաքին հարաբերություններ Կատեգորիա:Հորդանանի քաղաքականություն Կատեգորիա:1994 Ասիայում Կատեգորիա:20-րդ դարի պայմանագրեր Կատեգորիա:Հորդանանի արտաքին հարաբերություններ
Լիլ (ֆուտբոլային ակումբ)
Լիլ (Lille Olympique Sporting Club), ֆրանսիական պրոֆեսիոնալ ֆուտբոլային ակումբ համանուն քաղաքից։ Հիմնադրվել է 1944 թվականին՝ «Օլիմպիկ Լիլ» և «ՍԿ Ֆիվ» ակումբների միավորման արդյունքում։ Ներկայումս հանդես է գալիս Լիգա 1-ում։ Տնային խաղերն անց է կացնում «Ստադ Պիեռ Մորուա» ստադիոնում, որը կառուցվել է 2012 թվականին և տեղավորում է 50186 հանդիսատես։
Արտաքին հղումներ
Կատեգորիա:Ֆրանսիական ֆուտբոլային ակումբներ Կատեգորիա:Ֆուտբոլային ակումբներ այբբենական կարգով Կատեգորիա:Ֆուտբոլային ակումբներ՝ հիմնադրված 1944 թվականին Կատեգորիա:ՖԱ «Լիլ»
Գյոյգյոլ (լիճ)
Լիճը գտնվում է Գյոյգյոլի արգելանոցում, որը ստեղծված է եղել 1965 թվականին բնության և կենդանի աշխարհի պահպանման և անձեռնմխելիության նպատակով։ Երկրի բազմաթիվ տուրիստական երթուղիները նախատեսում են այս վայրի այցելությունը։ Գյոյգյոլը և շրջակա վայրերը հանգստի գոտի են, համարվում է, որ տեղի օդը բուժում է մարդկանց շնչուղիները և նյարդային համակարգը։
Ծանոթագրություններ
Կատեգորիա:Ադրբեջանի լճեր Կատեգորիա:Գոյգյոլի շրջան
Բարիչելլա
Բարիչելլա (Baricella), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում ։
Բնակչությունը՝ 6039 մարդ։ Բնակչության միջին խտությունը՝ 125 մարդ/կմ²։ Զբաղեցնում է 45,62 կմ² տարածք։ Փոստային ինդեքս՝ 40052։ Հեռախոսային կոդը՝ 051։
Ամեն տարի սեպտեմբերի 8-ին Կոմունան նշում է Սուրբ Աստվածածնի ծննդյան տոնը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Մայակովսկի։ Երկու օր
«Մայակովսկի։ Երկու օր» («Маяковский. Два дня»), ութ սերիանոց ռուսական հեռուստատեսային գեղարվեստական ֆիլմ (մինի սերիալ), որ նկարահանել են ռեժիսորներ Դմիտրի Տոմաշպոլսկին ու Ալյոնա Դեմյանենկոն ։ Նվիրված է բանաստեղծ Վլադիմիր Մայակովսկու կյանքին։
Ծանոթագրություններ
Կատեգորիա:Ռուսական հեռուստասերիալներ Կատեգորիա:2013 ֆիլմեր Կատեգորիա:Վլադիմիր Մայակովսկի
Սուլֆատներ
Սուլֆատներ ( — ծծումբ),
1․ անօրգանական սուլֆատներ, ծծմբական թթվի չեզոք՝ և թթու՝  աղերը (M-ը միարժեք մետաղ է)։ Բյուրեղական, մեծ մասամբ անգույն, ջրում լուծվող նյութեր են։ Պինդ վիճակում անջատվել են միայն ակտիվ մետաղների (Na, К և այլն) թթվային սուլֆատներ, որոնք դյուրահալ, ջրում լուծելի նյութեր են։ Ջրում չեն լուծվում բարիումի(Ba) և ռադիումի(Ra) սուլֆատներ, քիչ են լուծվում ստրոնցիումի(Sr), կալցիումի(Ca), կապարի(Pb) և այլ սուլֆատներ։ Մի քանի ծանր մետաղների սուլֆատներ կոչվում են արջասպներ։ Սուլֆատները բնության մեջ տարածված միներալներ են (մոտ 150 տեսակ), որոնցից առավել տարածված են անհիդրիտը, բարիտը, գիպսը, ալունիտը, ցելեստինը, միրաբիլիտը, պաղչեղները և այլն, որոնցից շատերը կրկնակի աղեր են։ Չեզոք սուլֆատներ ստանում են ծծմբական թթվի և մետաղների, նրանց օքսիդների, հիդրօքսիդների կամ կարբոնատների փոխազդեցությամբ։ Սուլֆատները լայնորեն կիրառվող նյութեր են (Ամոնիումի սուլֆատ, Բարիումի սուլֆատ, Կալիումի սուլֆատ, սուլֆատ, Մագնեզիումի սուլֆատ, Նատրիումի սուլֆատ, Պղնձի սուլֆատ)։
Նոթինգհեմի ժամանակակից արվեստի թանգարան
Նոթինգհեմի ժամանակակից արվեստի թանգարան (Nottingham Contemporary), ժամանակակից արվեստի թանգարան Նոթինգհեմի կենտրնում, Լեյս Մարքեթ տարածքում։ Պատկերասրահը բացվել է 2009 թվականին ։
Պատկերասրահը նկարագրվում է որպես քաղաքի «ամենահին թանգարան», որը եղել է սաքսերի ամրոցի մաս ։ Տարածքի պատմական տեսքը պահպանելու համար շենքի արտաքին մասին դաջված են նոթինգհեմյան ավանդական նախշեր։
Նոթինգհեմի ժամանակակից արվեստի թանգարանն ըստ անգլիական օրենսդրության բարեգործական նախագիծ է ։
Ցուցահանդեսային ծրագիր
Այդ ժամանակվանից ի վեր, պատկերասրահում հյուրընկալվել են մի շարք խոշոր թեմատիկ ցուցահանդեսներ, այդ թվում` «Տեղն այստեղ է» (The Place is Here) (2017), Ամերիկայի նահանգներ (States of America) (2017), Գլեն Լիգոնի հանդիպումներն ու բախումները (Glenn Ligons' Encounters and Collisions) (2015) և Ականջից ականջ մինչև աչք (2017–18) (From Ear to Ear and Eye) ցուցահանդեսները։
Կառույց
Շենքը նախագծվել է լոնդոնցի ճարտարապետ Կարուսո Սենթ Ջոնի կողմից։ Ավելի քան 3000 քմ մակերեսով` այն Մեծ Բրիտանիայի ժամանակակից արվեստի խոշորագույն կենտրոններից մեկն է։ Արտաքին մասը ծածկված է փորված վահանակներով, ավանդական նախշերով, մեծ պատուհաններով, որոնք փողոցից ուղիղ տեսարաններ են բացում դեպի ինտերիեր ։ Շինությունն ավելի մեծ է, քան դրսից է երևում։
Տարածք
Նոթինգհեմ ժամանակակիցը գտնվում է քաղաքի ամենահին հատվածում, որը նախկինում ուներ քարանձավային բնակավայրեր, Սաքսոնյան ամրոց և միջնադարյան քաղաքային դահլիճ։
Կառավարում
Սեմ Թորնը նշանակվել է տնօրեն 2015 թվականին՝ ստանձնելով այդ պաշտոնը 2016 թվականի սկզբին, փոխարինելով հիմնադիր տնօրեն Ալեքս Ֆարխարսոնին (2007-2015)։
Սուրբ Աստվածածնի Վերափոխման եկեղեցի (Գրիգորևկա)
Սուրբ Աստվածածնի Վերափոխման եկեղեցի (Սուրբ Վերափոխման տաճար, Վերափոխման տաճար) (Церковь Успения Пресвятой Богородицы; Свято-Успенский храм; Успенский храм), ուղղափառ եկեղեցի Ռուսաստանի Ռոստովի մարզի Մատվեևո-Կուրգանսկի շրջանի Գրիգորևկա գյուղում ։ Ենթարկվում է Ռուս Ուղղափառ եկեղեցու Ռոստովի թեմի Մատվեևո-Կուրգանսկի գործակալությանը։
Պատմություն
Սուրբ Աստվածածնի Վերափոխման տաճարը կառուցվել է 1906 թվականին Գրիգորևկա գյուղում՝ նրա բնակիչների նվիրատվություններով։ Եկեղեցին կառուցվել է տեղական քարից՝ կրաքարից։ Այն միախորան է, ունի փոքր սեղանատուն և երկհարկանի զանգակատուն։ Ըստ 1912 թվականի Եկեղեցու տեղեկագրի՝ տաճարը հաշվառված էր որպես Դոնի թեմի Տագանրոգի շրջանի Ֆյոդորովկա սլոբոդայի (այժմ՝ գյուղ) Համբարձման տաճարին կցված եկեղեցի։
2000 թվականին վերականգնվեց տեղական ծխական համայնքի գործունեությունը, և եկեղեցին սկսեցին վերականգնել ծխականների ուժերով։ 2010 թվականին վերսկսվեց նրա գործունեությունը։ Ներկայումս տաճարը շարունակում է վերականգնվել, ժամերգություններն այնտեղ անցկացվում են կանոնավոր կերպով։ Տաճարի վանահայրն է աբեղա Նիլը (Բելոուսով) ։
Ըստ տեղական գավառագետների՝ տաճարն ունի ճարտարապետական արժանիքներ՝ ուրվագծի արտահայտչականություն և ճակատների համաչափություն։
Հասցեն՝ 346966, Ռոստովի մարզ, Մատվեևո-Կուրգանսկի շրջան, գյուղ Գրիգորևկա, Սովետսկայա փող., 10Ա։
Հղումներ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ Կատեգորիա:1906 հիմնադրումներ
Քիմ (վեպ)
Սյուժե
Գլխավոր հերոսը իռլանդացի զինվորի որբացած որդին է։ Որբը ապրում է Լահորում և ապրուստի միջոցները հայթայթում է փողոցում մուրացկանություն անելով ինչպես նաև աֆղանստանցի ձի վաճառող՝ Մահբուբ Ալիի հանձնարարությունները կատարելով։ Ընթացքում պարզվում է, որ աֆղանստանցի վաճառականը կապված է բրիտանական հատուկ ծառայությունների հետ, իսկ նրանից Քիմը իմանում է «Մեծ խաղի» մասին, որը վարում են Ռուսական կայսրությունը և Բրիտանական կայսրությունը Ասիայում իրենց գերիշխանությունը հաստատելու նպատակով (հենց վեպի հրատարակելուց հետո տերմինը լայն տարածում գտավ) ։
Վեպի սկզբում Քիմը դառնում է ծեր տիբեթցի լամայի (ուսուցչի) աշակերտը, իսկ Մահբուբ Ալին նրան հատուկ հանձնարարությամբ ուղարկում է Ամբալա բրիտանացի հրամանատարության մոտ։ Լամայի հետ ճանապարհորդության ընթացքում Քիմը հայտնվում է այն զորամասում, որտեղ ժամանակին ծառայել էր իր հայրը։ Զորամասի հոգևորականը հայտնաբերում է, որ Քիմը իր երբեմնի ծառայակցի որդին է նրան ուղարկում է Լակնհաուի կաթոլիկ դպրոց, իսկ ուսման ծախսերը հոգում է լաման։ Դպրոցական արձակուրդի ժամանակ Մահբուբ Ալին Քիմին ցույց է տալիս ողջ Հնդկաստանը և տանում գնդապետ Քրեյթոնի մոտ, վերջինս Քիմին ծանոթացնում է հետախույզի գործին և նրան հետախուզական գործին նախապատրաստում։ Դպրոցը ավարտելուց հետո Քիմին հատուկ առաջադրանքով ուղարկում են Հիմալայներ՝ ռուս հետախույզներին հիմարացնելու և նրանց գաղտնի փաստաթղթերը խլելու։
Ծանոթագրություններ
Կատեգորիա:1901 վեպեր Կատեգորիա:Անգլերեն վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն
Ռոնկիս
Բնակչությունը կազմում է 2023 մարդ՝ ըստ 2008 թվականի մարդահամարի տվյալների, բնակչության խտություն՝ 109 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 33050։ Հեռախոսային կոդ՝ 0431։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Հուգո Բոսս
Հուգո Ֆերդինանդ Բոսս (Hugo Ferdinand Boss, ), հագուստի գերմանական «Hugo Boss» արտադրական ընկերության հիմնադիր։
Կենսագրություն
Հուգո Բոսսը ծնվել է 1885 թվականի հուլիսի 8-ին Գերմանիայի Բադեն-Վյուրթեմբերգ երկրամասի Մետցինգեն քաղաքում։ Սովորել է Վոլքշուլեի ազգային դպրոցում և մինչև 1899 թվականը հաճախել է Ռալշուլի ռեալական դպրոց։ Երեք տարի Բադ Ուրախում սովորել է առևտրային գործ։
1902 թվականին Բոսսը սկսել է աշխատել Մետցինգենի մանածագործական ֆաբրիկայում։ 1903- 1905 թվականներին ծառայելով գերմանական բանակում՝ իր աշխատանքը շարունակել է Կոնստանցայի մանածագործական ֆաբրիկայում։
1908 թվականին, ծնողների մահից հետո, Հուգո Բոսսը սկսել է աշխատել Մետցինգենի տեքստիլի վաճառքով զբաղվող խանութներից մեկում։ Նույն տարում ամուսնացել է Աննա Կատարինե Ֆրեյզինգերի հետ (Anna Katharina Freysinger): Այդ ամուսնությունից ունեցել է մեկ դուստր՝ Գերտրուդային, ով 1931 թվականին ամուսնացել է առևտրական գործիչ Օյգեն Հոլիի հետ (Eugen Holy):
1914 թվականին, Առաջին համաշխարհային պատերազմի տարիներին, որպես օբեր- եֆրեյտոր (Obergefreiter) մեկնել է ռազմաճակատ։ Զորացրվել է 1918 թվականին։ 1923 թվականին Մետցինգենում հիմնել է աշխատանքային և սպորրտային հագուստ արտադրող ոչ մեծ ձեռնարկություն։
1930 թվականին ֆաբրիկան հայտնվել է սնանկացման վտանգի տակ։ 1931 թվականի ապրիլի 1-ին Հուգո Բոսսը անցել է Նացիոնալ-սոցիալիստական ​​գերմանական բանվորական կուսակցության շարքերը (անդամատոմսի համար՝ 508889) և դրանով փրկեց իր ձեռնարկությունը՝ ստանալով կուսակցական պատվեր արտադրելու ՍՍ-ի զորքերի համազգեստի կարման պատվերներ   ։
Պատմաբան Ռոման Քյոթերը՝ «Հուգո Բոսս, 1924–1945: Հագուստի ֆաբրիկան Վեյմարյան հանրապետության և Երրորդ Ռայխի միջև» գրքում, որը տպագրվել է 2011 թվականին գրում է. «Համաձայն առկա աղբյուրների, ֆիրման կապ չի ունեցել համազգեստների դիզայնի հետ» ։
1934 թվականին Բոսսը գնել է մանածագործական ֆաբրիկան և նրա տարածք է տեղափոխել իր ձեռնարկությունը։ 1937 թվականին Հուգո Բոսսը ուներ մոտ 100 աշխատակից ։ Երկրորդ համաշխարհային պատերազմի սկզբին նր ֆաբրիկան հայտարարվել է ռազմական կարևոր ձեռնարկություն, որը պատվերներ է ստացել վերմախտի վերին օղակներից։ 1940- 1945 թվականներին ֆաբրիկայումս աշխատել է 140 գերի ՝ հիմնականում Լեհաստանից և Ուկրաինայից, ինչպես նաև 140 ֆրանսիացի ռազմագերիներ  ։
Երկրորդ համաշխարհային պատերազմից հետո Բոսսը սկսել է արտադրել փոստատարների և երկաթուղայինների հագուստներ։
Ապանացիստականացման ժամանակ ճանաչվել է որպես նացիստների զինակից, զրկվել է ընտրական իրավունքից և տուգանվել 80 000 գերմանական մարկով։ Վճարելով պարտքը, նա ջանում էր վերականգնել իր ընտրական իրավունքները ։
Հուգո Ֆերդինանդ Բոսսը մահացել է 1948 թվականի օգոստոսի 9-ին 63 տարեկան հասակում։ Նրա մահից հետո ձեռնարկության կառավարումը անցել է Օյգեն Հոլիի ձեռքը։
Արտաքին հղումներ
Կատեգորիա:Տղամարդկանց հագուստի դիզայներներ
Նիկոլ Փաշինյանի միջազգային վարչապետական այցերի ցանկ
Այս հոդվածում ներկայացված է 2018 թվականի մայիսի 8-ին Հայաստանի Հանրապետության վարչապետի պաշտոնում ընտրվելուց ի վեր Նիկոլ Փաշինյանի կատարած միջազգային վարչապետական այցելությունների ցանկը։
Էռնի
Էռնի (Ergnies), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 195 մարդ, բնակչության խտությունը` 99.49 մարդ/կմ²։ Բնակավայրը զբաղեցնում է 1.96 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 28 կմ հյուսիս-արևմուտք։
Տնտեսություն
2010 թվականին ուներ 139 աշխատունակ (15-64 տարեկան) բնակիչ, որոնցից ակտիվ էին 94-ը, իսկ ոչ ակտիվները` 45։ Ակտիվության ցուցանիշը կազմում է 67,6 %։ 94 աշխատունակ մարդկանցից աշխատել է 91 անձ (53 տղամարդ և 38 կին)։ Գործազուրկ են եղել 3 անձ (1 տղամարդ և 2 կին)։ 45 անաշխատունակներից 16-ը եղել են աշակերտներ կամ ուսանողներ, 11-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Առաքել (այլ կիրառումներ)
Առաքել եզրը կարող է նշանակել.
Փոքր Յուշատիր
Փոքր Յուշատիր (Малый Юшатырь), գետ Ռուսաստանում, Օրենբուրգի մարզում, Բաշկորտոստան Հանրապետությունում։ Գետաբերանը տեղակայված է Մեծ Յուշատիր գետի ձախափին՝ 45 կմ հեռավորության վրա։ Գետի երկարությունը 46 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր
Հարձակում ՕՊԵԿ-ի գլխավոր շտաբի վրա
Հարձակում ՕՊԵԿ-ի գլխավոր շտաբի վրա (կամ Պատանդառություն ՕՊԵԿ-ի գլխավոր գրասենյակում), ահաբեկչական գործողություն Ավստրիայի մայրաքաղաք Վիեննայում, որի թիրախը Նավթ արտահանող երկրների կազմակերպության (ՕՊԵԿ-ի) կենտրոնակայանն էր։ Համարվում է 1970-ական թվականների ամենաաղմկահարույց ահաբեկչական գործողություններից մեկը, որը կազմակերպել էր հայտնի միջազգային ահաբեկիչ Իլիչ Սանչես Ռամիրեսը։ Գործողությունը տևել է 1975 թվականի դեկտեմբերի 21-ից 23-ը ։
Գործողության նպատակ ու խնդիրները, նախապատրաստություն
Ահաբեկչության թիրախը եղել է Վիեննայում տեղակայված Նավթ արտահանող երկրների կազմակերպության կենտրոնակայանը։ Գործողության կազմակերպիչներն ու կատարողները նպատակ են ունեցել պատանդառել ՕՊԵԿ-ի համաժողովին մասնակցելու նպատակով կենտրոնակայան ժամանած նախարարներին։ Այնուհետև նախատեսվում էր պատանդների հետ գնալ երկարատև քարոզչական ճանապարհորդության։ Նախատեսվում էր պատանդառու նախարարներից յուրաքանչյուրին ազատ արձակել իր երկրի տարածքում այն բանից հետո, երբ վերջինս բարձրաձայն կկարդա պատրաստված հրովարտակի տեքստը ի աջակցություն Պաղեստինի ազատագրության ժողովրդական ճակատի։ Ահաբեկիչները զինված էին բավականին լավ. իրենց զինանոցում ունեին երկու ինքնաձիգ, ութ ատրճանակ, ձեռքի ութ նռնակ և մոտ 20 կգ պայթուցիկ ։
Ահաբեկչական գործողության անմիջական ղեկավարում ստանձնել էին փորձառու ահաբեկիչներ Իլիչ Սանչես Ռամիրեսը (հայտնի է նաև «Կառլոս Շնագայլ») և Հանց-Յոհիմ Կլայնը ։ Ահաբեկչական գործողության նախապատրաստությունը տևել է մի քանի շաբաթ։ Կլայնը անձամբ իրականացնում էր Կառլ-Լյուգեր-Ռինգ փողոցում գտնվող հարձակման թիրախի դիտարկում։ Նրա կատարած լուսանկարների հիման վրա կազմվում է կենտրոնակայանի հարձակման նախագիծը ։
Հարձակում
Դեպքի վայր ժամանած ոստիկանները կրակ են բացում, որի հետևանքով Կլայնը վիրավորում է ստանում։ Նրան տեղափոխում են Վիեննայի հիվանդանոց։ ՏՀիվանդանոց տեղափոխման ընթացքում լրագրողներից մեկը կարողանում է լուսանկարել նրան, ինչի շնորհիվ հնարավոր է դառնում պարզել նրա ինքնությունը։ Ահաբեկչական խմբի մնացած անդամները փակվում են նիստերի դահլիճում և սկսում բանակցություններ։ Նրանց ներկայացրած պահանջներից էր լիցքավորված ինքնաթիռի տրամադրումը, Կլայնին բժշկական օգնության տրամադրումը և, ի աջակցություն Պաղեստինի ազատագրության ժողովրդական ճակատի, տարբեր երկրներում ելույթ ունենալու հնարավորության ընձեռումը։ Ավստրիական իշխանությունները, որոնք հայտնվել էին անելանելի իրավիճակում, համաձայնվեցին ահաբեկիչների պահանջների հետ ։
Հաջորդ օրը առավոտյան՝ դեկտեմբերի 22-ին, ահաբեկիչները բաց թողեցին պատանդների մի մասին, իսկ մյուսներին, այդ թվում՝ 11 նախարարների, նստեցրեցին ինքնաթիռ՝ թռչելով Ալժիր։ Ինքնաթիռում էր գտնվում նաև հրազենային վիրավորում ստացած Կլայնը։ Ալժիրում պատանդառուները ազատ արձակեցին բոլոր ոչ արաբ պատանդներին, իսկ Կլայնին ուղարկեցին տեղի հիվանդանոց։ Այնուհետև ինքնաթիռով թռչեցին Լիբիա, սակայն կարճ ժամանակ անց կրկին վերադարձան Ալժիր։ Այստեղ փրկագնի դիմաց ազատ արձակեցին մնացած բոլոր պատանդներին։ Ստացված գումարով ահաբեկչության իրականացնողները փախան Մերձավոր Արևելք։ Որոշ ուսումնասիրողների կարծիքով նրանց փախուստը հնարավոր չէր իրականացնել առանց Լիբիայի և անձամբ Մուամմար ալ-Կադդաֆիի աջակցության ։
Այնուամենայնիվ, Կառլոսի Շակալի կարծիքով գործողությունը ձախողվեց, քանի որ իրենց գլխավոր նպատակին չհասան։
Խմբի անդամների հետագա ճակատագիր
1988 թվականին Կլայնը հանձնվում է Գերմանիայի իշխանություններին և սեպտեմբերի 8-ին ձերբակալվում։ 1994 թվականի օգոստոսի 15-ին ֆրանսիական գործակալի կողմից Սուդանի մայրաքաղաք Խարթումում ձերբակալվում է Կառլոս Շակալը։ 1997 թվականի դեկտեմբերին ֆրանսիական դատարանը Կառլոսին դատապարտում է ցմահ ազատազրկման ։ 2001 թվականին Կլայնը ազատազրկվում է 9 տարի ժամկետով։ Նադան արդարացվում է բավարար ապացույցների բացակայության շնորհիվ և մահանում 1995 թվականին։ 2009 թվականի մարտին Կլայնը համաներումով ազատ է արձակվում ։
Ծանոթագրություններ
Կատեգորիա:Ահաբեկչական գործողություններ Ավստրիայում Կատեգորիա:Գերևարում Կատեգորիա:Միջազգային ահաբեկչական գործողություններ
Էդմոնդ Նազարյան
Էդմոնդ Արմենի Նազարյան (Едмонд Армен Назарян, ), ծագումով հայ բուլղարացի ըմբիշ (հունահռոմեական ոճ), Եվրոպայի կրկնակի չեմպիոն (2020 և 2023 թվականներ), 2022 թվականի աշխարհի առաջնության մրցանակակիր, 2018 թվականի ամառային պատանեկան օլիմպիական խաղերի բրոնզե մեդալակիր։ Անկախ Հայաստանի առաջին օլիմպիական չեմպիոն Արմեն Նազարյանի որդին։
Կենսագրություն
Էդմոնդ Նազարյանը ծնվել է 2002 թվականին Սոֆիայում՝ հայազգի հայտնի մարզիկ Արմեն Նազարյանի ընտանիքում։ 2017 թվականից նա մասնակցում է ըմբշամարտի միջազգային խոշոր մրցումների ։
2018 թվականին Հյուսիսային Մակեդոնիայի Սկոպիե քաղաքում կայացած մրցաշարում մինչև 45 կգ քաշային կարգում նա նվաճել է կադետների Եվրոպայի չեմպիոնի կոչումը ։
2018 թվականին Արգենտինայում կայացած պատանեկան օլիմպիական խաղերում մինչև 45 կգ քաշային կարգում նա նվաճել է բրոնզե մեդալ ։
2019 թվականին մինչև 51 կգ քաշային կարգում կադետների Եվրոպայի առաջնությունում, որն անցկացվել է Իտալիայի Ֆաենցա քաղաքում, նա կրկին նվաճել է աշխարհամասի չեմպիոնի կոչումը։ Եզրափակիչ գոտեմարտում նա առավելության է հասել թուրք Էրբեք Բարիշի նկատմամբ ։
2019 թվականի կադետների աշխարհի առաջնությունում նա դարձել է երրորդը ։
2020 թվականի փետրվարին Իտալիայի մայրաքաղաք Հռոմում կայացած Եվրոպայի առաջնությունում մինչև 55 կգ քաշային կարգում Էդմոնդը, իր նորամուտը նշելով մեծահասակների ըմբշամարտի միջազգային մրցումներում, ոսկե մեդալի համար պայքարում հաղթել է ռուսաստանցի մարզիկ Վիտալի Կաբալոևին և նվաճել Եվրոպայի չեմպիոնի կոչումը ։
2022 թվականի Եվրոպայի մեծահասակների առաջնությունում Էդմոնդը 60 կգ քաշային կարգում նվաճել է արծաթե մեդալ ։
Նույն թվականի աշխարհի մեծահասակների առաջնությունում, որը կայացել է Սերբիայի մայրրաքաղաք Բելգրադում, Էդմոնդն արժանացել է փոխչեմպիոնի կոչմանը ։
2023 թվականին Զագրեբում նա կրկնել է 2020 թվականի հաջողությունը։ 60 կգ քաշային կարգի եզրափակիչ գոտեմարտում առավելության հասնելով մոլդովացի Վիկտոր Չոբանուի նկատմամբ՝ Էդմոնդը երկրորդ անգամ է հռչակվել Եվրոպայի չեմպիոն ։
Ծանոթագրություններ
Կատեգորիա:Բուլղարացի ըմբշամարտիկներ Կատեգորիա:Ապրող անձինք Կատեգորիա:Հայ ըմբշամարտիկներ Կատեգորիա:Ըմբշամարտի Եվրոպայի չեմպիոններ Կատեգորիա:Ըմբշամարտի աշխարհի առաջնության մեդալակիրներ Կատեգորիա:Բուլղարացիներ հայկական սերմամբ
Էռոնդել
Էռոնդել (Érondelle), համայնք Ֆրանսիայի Պիկարդիա մարզի Սոմ գավառում ։
Բնակչությունը 2012 թվականի դրությամբ կազմում է 491 մարդ, բնակչության խտությունը` 122.00 մարդ/կմ²։ Բնակավայրը զբաղեցնում է 4 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 35 կմ հյուսիս-արևմուտք։
Տնտեսություն
2010 թվականին ուներ 326 աշխատունակ (15-64 տարեկան) բնակիչ, որոնցից ակտիվ էին 240-ը, իսկ ոչ ակտիվները` 86։ Ակտիվության ցուցանիշը կազմում է 73,6 %։ 240 աշխատունակ մարդկանցից աշխատել է 216 անձ (116 տղամարդ և 100 կին)։ Գործազուրկ են եղել 24 անձ (11 տղամարդ և 13 կին)։ 86 անաշխատունակներից 34-ը եղել են աշակերտներ կամ ուսանողներ, 33-ը` թոշակառուներ, իսկ 19-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ապշերոնի շրջան (այլ կիրառումներ)
Ապշերոնի շրջան եզրը կարող է վերբարվել.
Մեծ հարսանիք
Մեծ հարսանիք, Արցախում 2008 թվականի հոկտեմբերի 16-ին տեղի ունեցած զանգվածային հարսանիք, որի ընթացքում ամուսնացել է 674 զույգ։ 2011 թվականի փետրվար ամսի դրությամբ 674 զույգերից 550-ը 615 երեխա են ունեցել ։
Ծանոթագրություններ
Կատեգորիա:2008 Կատեգորիա:Արցախի պատմություն Կատեգորիա:2008 իրադարձություններ Արցախի Հանրապետությունում Կատեգորիա:2008 հոկտեմբերի իրադարձություններ
Կրկա (ազգային պարկ)
Կրկա Ազգային պարկ (Nacionalni park Krka),
Խորվաթիայի ազգային պարկերից մեկն է, որը կրում է Կրկա գետի անունը (հին հունարեն ՝ Կիրիկոս)։ Տեղակայված է Կալկա գետի միջին-ստորին հոսանքի երկայնքով` Դալմաթիայի կենտրոնում` Շիբենիկ-Կնին գավառում, ներքևում գտնվող Միլջևչի շրջանում և Շիբենիկ քաղաքից ընդամենը մի քանի կիլոմետր հյուսիս-արևելք ։
Այն ստեղծվել է Կրկա գետը պաշտպանելու և նախատեսված է հիմնականում գիտական, մշակութային, կրթական, հանգստի և զբոսաշրջային գործունեության համար։ Այն Խորվաթիայի յոթերորդ ազգային պարկն է (ազգային պարկ է հռչակվել 1985 թվականին) ։
Աշխարհագրություն
Կրկա ազգային պարկը ամբողջությամբ գտնվում է Շիբենիկ-Կնին շրջանի տարածքում։ Ընդգրկում է 109 քառակուսի կիլոմետր տարածք Կրկա գետի երկայնքով։ Քինինից գետի երկայնքով երկու կիլոմետր ներքև:Սկրադին և օլաիկոլա գետի ստորին հատվածը։ Կրկա ազգային պարկը բացառիկ և բազմակողմանի բնական արժեքի ընդարձակ, հիմնականում անփոփոխ շրջան է և ներառում է մեկ կամ մի քանի պահպանված կամ աննշան փոփոխված էկոհամակարգեր։ Կրկա ջրվեժի տարածքն ունի նարդոսի երկրորդ ամենաբարձր խտությունը Եվրոպայում։ Յոթերորդ ազգային պարկն է (ազգային պարկ է հռչակվել 1985 թվականին)։
Բուսական աշխարհ
Կրկա ազգային պարկը պատկանում է հարավային Եվրոպայի (միջերկրածովային և միջերկրածովյան) տարածաշրջանին։ Հատուկ դիրքի և զանազան տեսակի բնակավայրերի խճանկարային բաշխման շնորհիվ այն բնութագրվում է բացառապես հարուստ և բազմազան բուսական և կենդանական աշխարհով։ Կրկա ազգային պարկի տարածքում հայտնաբերվել են ութ հարյուր վաթսուն տեսակներ և բույսերի ենթատեսակներ, ներառյալ՝ էնդեմիկ մի շարք իլրիա-ադրիատիկական տեսակներ։ Այս տաք և չոր միջավայրում աճող այլ էնդեմիկ բույսերը ներառում են գայլի ճիրան, Ադրիատիկ մանուշակ, մուշկային փուշ, փշոտ ցենտրիում, ելակ։ Կրկա և Սիկոլա գետերի երկայնքով, խոնավ վայրերում և Կրկա գետի հովտում աճում է մարգագետնային կաղամբ։
Կենդանական աշխարհ
Կորկա գետում բնակվում են տասնութ տեսակի ձկնատեսակների, որոնց մեջ տասն էնդեմիկ են, ինչը Կրկան վերածում է ամենաբարձր կատեգորիայի բնական տեսարժան վայրի։ Շականակագույն իշխան և դալմաթական բարբելգիգոնը ձկներ են, որ կարելի է գտնել էկոհամակարգում։
Թռչունների տեսակների առատությունը, թռչնաբուծական համայնքների կառուցվածքը և Կրկայի նշանակալիությունը այն դարձնում է Եվրոպայի առավել կարևոր տարածաշրջաններից մեկը։ Այս տարածքի թռչուններից են Եվրասիական Ֆիլինը, եվրոպական մեղվաբույծը և սպիտակագլուխ անգղը։ Կաթնասունների շրջանում կան 18 տեսակի չղջիկներ, որոնք սովորաբար անհետացման վտանգի տակ են կամ մոտ են Եվրոպայում դրանց անհետացմանը (երկարամյա չղջիկ, Դոբենտոնի չղջիկ,Եվրոպական ջրասամույր)։
Ռիա
Կրկա գետի ափին ծովային ջրերը տարածվում են Սկրադինսկի բուկի հիմքի վրա։ Կրկա գետի ավազանն ունի 23,5 կմ երկարություն։ Այն մի տարածք է, որը հարուստ է խեցեմորթներով, քաղցրահամ ջրերով և աղի ջրերի ձկներով։
Զբոսաշրջություն
Այնտեղ կան մի քանի հետաքրքրաշարժ, տեսարժան վայրեր, ներկայացումներ, նավով ուղևորություններ, հուշանվերների խանութներ, թանգարան և ռեստորաններ։ Պարկի այգու մերձակայքում կան նաև անպաշտպան ամրոցների մի քանի հնագիտական մնացորդներ, որոնք մնացել են դեռևս Հռոմեական ժամանակներից։
Սկարդինսկի բուկ
Սկարդինսկի բուկը այգու առավել գրավիչ մասերից մեկն է։ Այն զանգվածային, պարզ, բնական լողավազան է, որի մի ծայրում կան բարձր ջրվեժներ, իսկ մյուսում` կասկադ։ Կրկա գետի երկայնքով ձևավորված ջրվեժներից ամենացածրն է։ 400 մ երկարությամբ և 100 մ լայնությամբ տարածքում կա 17 ջրվեժ, իսկ առաջին և վերջին անկումնների միջև բարձրության ընդհանուր տարբերությունը 47,7 մ է։ Գեոմորֆոլոգիական ձևերի հարստության և բազմազանության, ջրբաժաններում լույսի խաղի հետևանքով առաջացած տարատեսակ էֆեկտների պատճառով Սկրադինսկի բուկը համարվում է Եվրոպայի ամենագեղեցիկ ջրվեժներից մեկը ։
Այն Եվրոպայում ամենամեծ տրավերտին կասկադային համակարգն է ։
Բլանզագե Սեն Սիբար
Բլանզագե Սեն Սիբար (Blanzaguet-Saint-Cybard), համայնք Ֆրանսիայի Նոր Ակվիտանիա մարզի Շարանտ գավառում ։
Կրկա (ազգային պարկ)
Ռոսկի սլեփ
Ռոսկի սլեփը, որը գտնվում է Միլջևչի մերձակայքում, այցելուների քանակի առումով Կրկայի ազգային պարկի երկրորդ ամենատարածված գրավչությունն է։ Դա Կրկա գետի վեցերորդ ջրվեժն է ։ Ամբողջ տարածքի շրջակայքում կա հիանալի տեսարաններով վայրերով քայլելու արահետ։
Վիսովաչ
կղզի։ Այգու ներսում գտնվում է Վիսովաչ կղզին, որը հիմնադրվել է Հունգարիայի Լուի I-ի օրոք, որը գտնվում է ֆրանսիացիների կողմից հիմնադրված հռոմեական կաթոլիկ Վիսովաց վանքում, որը հիմնադրվել է Ֆրանսիացիների կողմից 1445 թվականին գյուղի մոտ ։ Այգում է գտնվում նաև սերբական Արևելյան Ուղղափառ Կրկան եկեղեցին, որը հիմնադրվել է 1345 թվականին։ Սկրադինսկի բուկից  նավով կարելի է այցելել կղզի։
Կրկա վանքը Ուղղափառ Դալմաթական թեմի հոգևոր կենտրոնն է։ Այն առաջին անգամ գրավոր փաստաթղթերում նշվել է 1402 թվականին։ Վանքը կառուցվել և վերակառուցվել է մինչև 18-րդ դարի վերջը։
Արտաքին հղումներ
Կատեգորիա:Ազգային պարկեր Կատեգորիա:Կատեգորիա ԲՊՀՄ II
Բլանզագե Սեն Սիբար
Բնակչությունը 2008 թվականի դրությամբ կազմում է 249 մարդ, բնակչության խտությունը` 20.84 մարդ/կմ²։ Բնակավայրը զբաղեցնում է 11.95 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ, Պուատիե քաղաքից` 125 կմ հարավ, Անգուլեմ քաղաքից` 24 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 155 աշխատունակ (15-64 տարեկան) բնակիչ, որոնցից ակտիվ էին 109-ը, իսկ ոչ ակտիվները` 46։ Ակտիվության ցուցանիշը կազմում է 70,3 %։ 109 աշխատունակ մարդկանցից աշխատել է 93 անձ (47 տղամարդ և 46 կին)։ Գործազուրկ են եղել 16 անձ (10 տղամարդ և 6 կին)։ 46 անաշխատունակներից 12-ը եղել են աշակերտներ կամ ուսանողներ, 28-ը` թոշակառուներ, իսկ 6-ը չեն աշխատել տարբեր պատճառներով ։
Ապշերոնի շրջան (Ադրբեջան)
Արտաքին հղումներ
Կատեգորիա:Ապշերոնի շրջան
Բենտիվոլիո
Բենտիվոլիո (Bentivoglio), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում ։
Բնակչությունը՝ 4557 մարդ։ Բնակչության միջին խտությունը՝ 89,1 մարդ/կմ²։ Զբաղեցնում է 51,14 կմ² տարածք։ Փոստային ինդեքս՝ 40010։ Հեռախոսային կոդը՝ 051։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Լատվիայի Գերագույն դատարան
Լատվիայի Հանրապետության Գերագույն դատարան, ըստ աստիճանակարգության՝ Լատվիայի դատական համակարգի բարձրագույն օղակը, որը ունի գերագույն իրավասության արդարադատական ատյանի կարգավիճակ։ Բաղկացած է երեք առանձին ստորաբաժանումներից, որոնց տարանջատված են ըստ կարգավորվող իրավահարաբերության բնույթի։ Այդ սկզբունքով գործում են Գերագույն դատարանի քաղաքացիական, քրեական և վարչական պալատները։
1995 թվականից ի վեր Լատվիայում գործում են դատարանների եռաստիճան համակարգ։ Եռաստիճան բուրգի առաջին սանդղակում շրջանային (քաղաքային) դատարաններն են, այնուհետև՝ մարզային դատարանները։ Այսպիսով, Գերագույն դատարանը Հանրապետության բարձրագույն արդարադատական ատյանն է։ Լատվիայի Գերագույն դատարանը իրավասու է վերանայել վերաքննիչ բողոքները և իրականացնել վճռաբեկ գործառնություններ։
Գերագույն դատարանի կազակերպումը, իրավասությունները, կառուցվածքը և սահմանադրական վերահսկողությունը իրականացվում է Լատվիայի Սահմանադրության և «Դատական ​​իշխանության մասին» օրենքի համաձայն։ Գերագույն դատարանի դատավորներին և նախագահին նշանակում է օրենսդիր մարմինը՝ Լատվիայի խորհրդարանը։ 2008 թվականից ի վեր Գերագույն դատարանի նախագահի պաշտոնը զբաղեցնում է Իվարս Բիչկովիչսը։
Պատմություն
Նախապատերազմական շրջանի Լատվիայի հանրապետությունում վճռաբեկ դատարանի իրավասություններն ընդհատյա էին օրենսդիր մարմին՝ Սեյմին։ Այն բաղկացած էր երեք գերատեսչություններից՝ պայմանավորված հասարակական հարաբերությունների բնույթով։ Դրանք էին վճռաբեկ վարչական պալատ, վճռաբեկ քաղաքացիական պալատ և վճռաբեկ քրեական պալատ։ Խորհրդային կարմիր բանակի կողմից Մերձբալթյան տարածաշրջանի բռնազավթումից հետո՝ 1940 թվականի նոյեմբերին, Լատվիայի խորհրդարանը լուծարվում է։ Արդյունքում՝ վերաքննիչ և վճռաբեկ դատարանների իրավասությունները անցնում է նոր ձևավորված ԼԽՍՀ Գերագույն դատարանին ։ ԼԽՍՀ Գերագույն դատարանը քննում էր ինչպես քաղաքացիական, այնպես էլ քրեական գործեր ։ Գերագույն դատարանի կայացրած որոշումները ունեին նախադեպային նորմատիվություն։ Միևնույն ժամանակ, Գերագույն դատարանի պլենումի որոշումները պարտադիր էին օրենքի նորմերը մեկնաբանելիս։ Անկախությունից հետո՝ 1995 թվականին, Լատվիայի Գերագույն դատարանը բաժանվում է վերաքննիչ և վճռաբեկ պալատների ։ 2004 թվականին ստեղծվում է վարչական գործերի վարչությունը։ 2015 թվականին ձևավորվում է Լատվիայի եռաստիճան դատական համակարգը։
Պետրոս Պետրոսյան (ծանրամարտիկ)
Պետրոս Պետրոսյան, հայ ծանրամարտիկ, 2023 թվականի Եվրոպայի առաջնության բրոնզե մեդալակիր։
Կարիերա
2019 թվականի Եվրոպայի երիտասարդական առաջնությունում (Էյլա, Իսրայել) Պետրոս Պետրոսյանը մինչև 102 կգ քաշային կարգում երկամարտի 311 կգ արդյունքով դարձել է երրորդ մրցանակակիր ։
2021 թվականին Ֆինլանդիայի Ռովանիեմի քաղաքում կայացած Եվրոպայի պատանեկան առաջնությունում մինչև 102 կգ քաշային կարգում երկու վարժությունների հանրագումարում երկամարտի 349 կգ արդյունքով նա նվաճել է բրոնզե մեդալ ։
2022 թվականի աշխարհի պատանեկան առաջնությունում (Հերակլիոն, Հունաստան) նա 363 կգ արդյունքով դարձել է արծաթե մեդալակիր ։
Նույն թվականին նա նվաճել է նաև Եվրոպայի պատանեկան առաջնության (Դուրես, Ալբանիա) արծաթե մեդալը ։
2023 թվականի ապրիլին Երևանում կայացած Եվրոպայի մեծահասակների առաջնությունում մինչև 109 կգ քաշային կարգում երկու վարժությունների հանրագումարում երկամարտի 379 կգ արդյունքով Պետրոսը նվաճել է բրոնզե մեդալ։ Հրում վարժությունում 214 կգ արդյունքով նա դարձել է արծաթե մեդալակիր ։
Արտաքին հղումներ
Կատեգորիա:Հայ ծանրամարտիկներ Կատեգորիա:Ապրող անձինք
Խորխե Կամաչո Կորդոն
Խորխե Կամաչո Կորդոն (Jorge Camacho Cordón, ) գրող է Էսպերանտո եւ իսպաներեն։
Կամաչոն ծնվել է Իսպանիայի Զաֆրա քաղաքում, 1980 թ. Սովորել է Էսպերանտո։ 1992-ից 2001 թվականը աշխատել է Էսպերանտոյի ակադեմիայի անդամ։ 1995 թվականից աշխատել է Բրյուսելում որպես թարգմանիչ Եվրոպական միության համար, անգլերենից եւ ֆիններենից իսպաներեն։
Կամաչոն ընտրվել է Էսպերանտոյի ակադեմիայում 1992 թվականին, սակայն 2001 թ. Օգոստոսի 15-ին նա հայտարարել էր իր հրաժարականի մասին `հիասթափություն է Էսպերանտո շարժման հետ։ Սակայն նա ակտիվ է Էսպերանտոյում եւ շարունակում է վերանայել գրական ստեղծագործությունները։
Կամաչոն հայտնի դարձավ 1980-ականների վերջին իր բանաստեղծությունների եւ կարճ պատմությունների համար, որոնց համար նա արժանացել է մի քանի մրցանակների Belartaj Konkursoj de UEA: 1992-ին նա նվաճեց Գրաբովսկի մրցանակը, Էսպերանտոյում գրված երիտասարդ հեղինակների համար մրցանակ։ Մրցանակը շնորհվում է Անտոնի Գրաբովսկու անունով։
Կամաչոն 1990-ականների սկզբներին Էբերտոյան գրողների այսպես կոչված «Իբերիա դպրոց» -ի անդամ էր համարվում, ինչպես նաեւ Իբերիայի թերակղզում գտնվող երեք այլ բնակիչ։
1990-ական թվականներին Կամաչոն սկսեց հրապարակայնորեն դիմադրել Ջորջիո Սիլֆերի `« ռաիմիզմ » քաղաքական հայացքների մեկնաբանման համար։ Նա գրել է La Majstro kaj Martinelli, սայթաքող երգիծանք է Silfer (ոգեշնչված է նաեւ նման վերնագրված Միխայիլ Բուլգակովի վեպի) եւ քննադատել է իր գաղափարախոսությունը La liturgio de la foiro: